Хайнрих Хайне
Девойко, твоите очи…

Превод от немски: Димитър Стоевски, 1947

chitanka.info

Девойко, твоите очи

са истински сапфири.

Щастлив мъжът, в когото те

с любов сега се взират.

Елмаз е твоето сърце —

как всичко осиява!

Щастлив мъжът, комуто то

в любов се обещава.

Рубин е твоята уста,

не зная по-чаровна.

Щастлив мъжът, комуто тя

нашепва реч любовна.

Да знаех тоя мъж щастлив

и срещнех го случайно

самин в леса — ще се прости

с туй щастие безкрайно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.